**Anexa nr. 2**

**la Hotărârea nr. 110/2022**

**Descrierea sumară a investiției**

**„Asigurarea infrastructurii pentru transportul verde în Comuna Mica, Județul Cluj - realizarea de piste pentru biciclete la nivel local*”***

**Beneficiar: UAT Comuna Mica, Județul Cluj**

**Denumirea lucrării: „Asigurarea infrastructurii pentru transportul verde în Comuna Mica, Județul Cluj - realizarea de piste pentru biciclete la nivel local*”***

**1. Date generale**

**1.1. Denumirea solicitantului: Comuna Mica, Loc. Mica, nr.209, comuna Mica, județul Cluj**

**1.2. Denumirea investiției: „Asigurarea infrastructurii pentru transportul verde în Comuna Mica, Județul Cluj - realizarea de piste pentru biciclete la nivel local*”***

**1.3 Tema, cu descrierea obiectivelor propuse, fundamentarea nevoii achiziției echipamentelor din categoria sisteme inteligente de management urban/local:**

Obiectivul general al proiectului constă în realizarea unei piste de biciclete, cu o lungime de 5 km si o lățime de 2m, care va începe din localitatea Mânăstirea (la granița cu municipiul Dej) pana in localitatea Nireș din comuna Mica.

Mobilitatea durabilă este expresia dezvoltării unui sistem de transport solid, ecologic și eficient, prietenos cu mediu, dar în același timp statornic și tradițional, asigurând un echilibru între valorificarea modurilor și infrastructurii de transport tradiționale cu necesitatea de modernizare și asigurare a consumului eficient de resurse și promovarea modurilor de transport nepoluante.

În ultima perioadă se constată o creștere a interesului față de bicicletă, fără însă să poată fi evidențiată în date statistice, deoarece nu există un istoric de colectare de date.

Bicicleta face parte din categoria mijloacelor de transport cele mai ieftine și care necesită cea mai ieftină infrastructură. Bicicleta este mijlocul de transport cu cel mai mare grad de mobilitate, masa și viteza reduse făcând-o să reprezinte un grad scăzut de pericol de accidentare pentru pietoni. În plus, bicicleta este silențioasă și nu emite gaze cu efect de seră, contribuind la menținerea unui climat sănătos în zona urbană.

Foarte importante sunt și beneficiile de sănătate pe care le au utilizatorii.

Comuna Mica prezinta un cadru prielnic pentru înființarea si dezvoltarea pistei de biciclete, datorita următorilor factori:

* Teritoriul comunei se afla pe terase plate, fapt ce nu îngreunează deplasarea nemotorizata
* Tranzitarea localităților din comuna Mica se va face mult mai răpind si se va reduce Co2 din noxele emise de vehicule.

Prezenta investiție „Asigurarea infrastructurii pentru transportul verde în comuna Mica, Județul Cluj - realizarea de piste pentru biciclete la nivel local*”* se va finanțaîn cadrul Planului Național de Redresare și Reziliență al României,Componenta C10 – Fondul local, Obiectul de investiții I.1.4 – Asigurarea de pistepentru biciclete și alte vehicule electrice ușoare la nivel local/metropolitan.

Infrastructura realizată va urmări respectarea următoarelor cerințe propice ciclismului: siguranța, direcționarea, coeziune, atractivitatea și confortul. Se va avea în vedere separarea spațială a pistei de biciclete de traficul motorizat, ca ocolirile să fie cât mai mici, asigurarea continuității astfel încât deplasarea din punctul de origine la destinație să se facă fără întrerupere, eliminându-se orice bariere/obstacole de pe traseu și realizându-se conectivitatea cu alte rețele, precum alte piste de biciclete sau stații de transport în comun. Pista va fi integrată în mediul ambiant și i se va asigura întreținerea periodică astfel încât deplasările să se facă fără efort.

Investiția propusa consta in construirea unei piste de bicicliști in mediul rural, inclusive in extravilan cu o lățime de minim 2.0 m, organizata in dublu sens, respectiv 2 piste cu lățimea de minim 1.0 m, cate una pentru fiecare sens de circulație.

Astfel se propune execuția unei piste de 4.8 km lungime, cu originea la limita administrativa a Municipiului Dej si cu final la intrare in localitatea Nireș.

Pista se va amplasa in lungul drumurilor județene DJ 161D si DJ 172 F, in exteriorul șanțurilor existente.

|  |  |  |
| --- | --- | --- |
| **Nr. crt** | **Caracteristici** | **Valori** |
| 1 | Lungime(km) | 4.800 |
| 2 | lățime(m) | 2.00 |
| 3 | euro/km | 85,000.00 |
| 4 | Valoare totala investiție euro(1x3) | 408,000.00 |
| 5 | Valoare totala investiție lei(4x4.9227) | 2,008,461.60 |
| 6 | Valoare eligibila euro | 324,770.00 |
| 7 | Valoare eligibila lei(6 x4.9227) | 1,598,745.28 |
| 8 | Valoare neeligibila euro(4-6) | 83,230.00 |
| 9 | Valoare neeligibila lei(5-7) | 409,716.32 |

Valorile sunt fără TVA.

Curs euro (Info luna mai 2021): 4,9227 lei

Conform condițiilor de eligibilitate și a plafoanelor investiționale stabilite prin PNRR,

Valoarea tuturor intervențiilor au fost stabilite în baza alocării pe care beneficiarul o poate atrage.

Realizarea acestui proiect va conduce la diminuarea disfuncționalităților menționate mai sus, prin:

- Reducerea valorilor ridicate ale traficului general și traficului de tranzit;

- Reducerea cotei modale ridicate a transportului auto;

- Reducerea emisiilor de carbon, prin reducerea cotei modale a deplasărilor motorizate și încurajarea utilizării modurilor de transport alternative: utilizarea bicicletei;

Conform condițiilor de eligibilitate și a plafoanelor investiționale stabilite prin PNRR, valoarea tuturor intervențiilor au fost stabilite în baza alocării pe care beneficiarul o poate atrage.

Prezentul proiect va permite unității administrativ teritoriale Comuna Mica sa devina o localitate atractiva si moderna prin înființarea pistei de biciclete.

**Contrasemnează:**

**PREŞEDINTE,**  **SECRETAR GENERAL AL JUDEŢULUI**

**Alin Tișe Simona Gaci**